Радой Киров
Момче и пчела

chitanka.info

— Я ме чуй, пчелице лекокрила,

ще ти дам един добър съвет:

не мъчи се, не отивай, мила,

да събираш днес прашец и мед.

Цял ден ще летиш за два-три грама,

а у нас един буркан голям

с мед е пълен, ще попитам мама

и от него малко ще ти дам.

— Ех, момченце, ти си ми добричко,

ала аз те моля, разбери:

ако си почиваме, душичко,

всеки ден със моите сестри,

ако от поляна на поляна

не обходим всеки цвят подред,

скоро ти, юнак, у вас в буркана

няма да намериш капка мед.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.